
ΠΕΡΙΕΧΟΜΕΝΑ 


ΝΟΜΟΣ ΥΠ’ ΑΡΙΘ. 2187 

Ρύθμιση θεμάτων σχετικών με τη σύναψη και διαχείριση δα¬ 
νείων του Ελληνικού Δημοσίου από το εσωτερικό και το 
εξωτερικό και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδ'ιδομε τον ακόλουθο νόμο που ψήφισε η Βουλή: 

Άρθρο 1 

Ρύθμιση θεμάτων δημόσιου χρέους 

1. Το Ελληνικό Δημόσιο δύναται να δανείζεται ελευ- 
θέρως είτε από το εσωτερικό είτε από το εξωτερικό 
σε αλλοδαπό νόμισμα. 

2. Ο Υπουργός Οικονομικών συνάπτει τα ανωτέρω 
δάνεια και διαχειρίζεται για λογαριασμό του Ελληνικού 
Δημοσίου το εσωτερικό και εξωτερικό δημόσιο χρέος, 
συμπεριλαμβανομένων και των ήδη συναφθέντων από 
το Δημόσιο ως και των συναφθέντων από την Τράπεζα 
της Ελλάδος και εκχωρηθέντων στο Δημόσιο τοιούτων 
δανείων. Για το σκοπό αυτό μπορεί να χρησιμοποιεί 
οποιονδήποτε τρόπο δανεισμού και οποιαδήποτε τε¬ 
χνική διαχείρισης προσφέρουν οι διεθνείς χρηματαγο¬ 
ρές, όπως προπληρωμές δανείων, συμφωνίες ανταλ¬ 
λαγής νομίσματος ή και επιτοκίου, προθεσμιακές πρά¬ 
ξεις, συμφωνίες χρηματοδοτικών δικαιωμάτων κ.ά.. 

3. Κάθε σύμβαση δανείου ή τροποποίησης δανειακής 
σύμβασης, όπως και διαχείρισης του δημόσιου χρέους, 
υπογράφεται μόνο από τον Υπουργό Οικονομικών ή το 
από αυτόν ειδικά εξουσιοδοτημένο κρατικό όργανο. Για 
την υπογραφή της σύμβασης σύναψης δανείων από το 
εξωτερικό δύναται να εξουσιοδοτηθεί με απόφαση του 
Υπουργού Οικονομικών και άλλο φυσικό ή νομικό πρό¬ 
σωπο ελληνικής ιθαγένειας. 

4. Με ειδική απόφαση του Υπουργού Οικονομικών, η 
οποία δημοσιεύεται στην Εφημερίδα της Κυβερνήσεως, 
δύναται να εξουσιοδοτείται η Τράπεζα της Ελλάδος, 
όπως ενεργώντας ως εντολοδόχος του Ελληνικού Δη¬ 
μοσίου εξευρίσκει στις διεθνείς χρηματαγορές δάνεια 
σε αλλοδαπό νόμισμα για την κάλυψη των εκάστοτε 
αναγκών του και προβαίνει σε κάθε ενέργεια σχετική 
με τη διαχείριση ή τροποποίηση οποιουδήποτε όρου ή 


στοιχείου των δανείων του Ελληνικού Δημοσίου από το 
εξωτερικό. Με την αυτή απόφαση του Υπουργού Οικο¬ 
νομικών καθορίζονται τα πλαίσια των αρμοδιοτήτων και 
ενεργειών της Τράπεζας της Ελλάδος, ο τρόπος συ¬ 
νεργασίας της με τη Διεύθυνση Δημόσιου Χρέους του 
Υπουργείου Οικονομικών, καθώς και κάθε λεπτομέρεια 
αναγκαία για την υλοποίηση των ανωτέρω. 

5. Επιτρέπεται με απόφαση του Υπουργού Οικονο¬ 
μικών η παροχή εξουσιοδότησης προς την Τράπεζα 
της Ελλάδος να προβαίνει σε κάθε ενέργεια σχετική 
με τη διαχείριση ήδη συναφθέντων από αυτήν δανείων 
από το εξωτερικό σε ξένο νόμισμα διεπομένων από το 
ν.δ. 970/1971 (ΦΕΚ 187 Α') συμπεριλαμβανομένης και 
της τροποποίησης των σχετικών συμβάσεων. Ο Υπουρ¬ 
γός Οικονομικών υπογράφει κάθε αναγκαία στη συνέχεια 
σύμβαση με την Τράπεζα της Ελλάδος για την εκχώρηση 
στο Ελληνικό Δημόσιο των προϊόντων των ως άνω 
πράξεων διαχείρισης ή τροποποίησης αυτών των δα¬ 
νείων της, καθώς και των δικαιωμάτων και υποχρεώσεων 
που απορρέουν από αυτές. 

6. Το ν.δ. 970/1971 παύει να ισχύει από 1.1.1994. 

Άρθρο 2 

Ειδικός φόρος κατανάλωσης, ειδικός φόρος 
τραπεζικών εργασιών και φόρος 
προστιθέμενης αξίας 

1. Οι συντελεστές ειδικού φόρου κατανάλωσης, της 
παραγράφου 2 του άρθρου 37 του ν. 1882/1990 (ΦΕΚ 
43 Α'), όπως τροποποιήθηκαν με την παράγραφο 1 του 
άρθρου 10 του ν. 2093/1992 (ΦΕΚ 181 Α'), ορίζονται 
ως ακολούθως: 

ΚΥΛΙΝΔΡΙΣΜΟΣ ΚΙΝΗΤΗΡΑ ΠΟΣΟΣΤΟ ΦΟΡΟΥ 

Μέχρι και 900 κυβικά εκατοστά 10% 


Από 

901 μέχρι 1400 κυβικά εκατοστά 

20% 

Από 

1401 μέχρι 1600 κυβικά εκατοστά 

25% 

Από 

1601 μέχρι 1800 κυβικά εκατοστά 

35% 

Από 

1801 μέχρι 2000 κυβικά εκατοστά 

45% 

Από 

2001 κυβικά εκατοστά και πάνω 

75% 

2. Η παράγραφος 1 του άρθρου 14 του ν. 2093/1992 
αντικαθίσταται ως εξής: 

Ί. Τα αντιρρυπαντικής τεχνολογίας φορτηγά αυτο¬ 
κίνητά ανεξαρτήτως καυσίμου και οι βάσεις τους, της 
δασμολογικής κλάσης 87.04 της Συνδυασμένης Ονο¬ 
ματολογίας, υποβάλλονται σε ειδικό φόρο κατανάλωσης 
επί της αξίας, ως εξής: 

α. Φορτηγά αυτοκίνητα μικτού βάρους πάνω από 3,5 
τόννους, ανεξάρτητα κυλινδρισμού, ποσοστό φόρου 5%. 

β. Ανοικτά φορτηγά αυτοκίνητα μικτού βάρους μέχρι 
κ,αι 3,5 τόννους, ανεξάρτητα κυλινδρισμού, ποσοστό 
φάρου 10%. 

γ. Κλειστά φορτηγά αυτοκίνητα μικτού βάρους μέχρι 
και 3,5 τόννους: 

ΚΥΛΙΝΔΡΙΣΜΟΣ ΚΙΝΗΤΗΡΑ ΠΟΣΟΣΤΟ ΦΟΡΟΥ 


Μέχρι και 900 κυβικά εκατοστά 8% 

Από 901 μέχρι 1400 κυβικά εκατοστά 15% 

Από 1401 μέχρι 1800 κυβικά εκατοστά 20% 

Από 1801 μέχρι 2000 κυβικά εκατοστά 25% 

Από 2001 κυβικά εκατοστά και πάνω 30% 


δ. Βάσεις των φορτηγών των προηγούμενων περι¬ 
πτώσεων 5%, για το χρονικό διάστημα από 1.9.1993 
μέχρι 31.12.1993. 

ε. Οι συντελεστές των προηγούμενων περιπτώσεων 
α έως και δ' του παρόντος άρθρου προσαυξάνονται 
κατά ποσοστό τριάντα τοις εκατό (30%) προκειμένου 
για αυτοκίνητα μη αντιρρυπαντικής τεχνολογίας." 

3. Οι μοτοσυκλέτες κυλινδρισμού κινητήρα 250 κυβικών 
εκατοστών και πάνω, της δασμολογικής κλάσης 87.11 
της Συνδυασμένης Ονοματολογίας, υποβάλλονται σε 
ειδικό φόρο κατανάλωσης, ως ακολούθως: 

ΚΥΛΙΝΔΡΙΣΜΟΣ ΚΙΝΗΤΗΡΑ ΠΟΣΟΣΤΟ ΦΟΡΟΥ 


Από 250 μέχρι 900 κυβικά εκατοστά 10% 

Από 901 μέχρι 1400 κυβικά εκατοστά 15% 

Από 1401 μέχρι 1600 κυβικά εκατοστά 20% 

Από 1601 μέχρι 1800 κυβικά εκατοστά 24% 

Από 1801 μέχρι 2000 κυβικά εκατοστά 30% 

Από 2001 κυβικά εκατοστά και πάνω 50% 


Για την επιβολή του φόρου αυτού η φορολογητέα 
αξία διαμορφώνεται ανάλογα με εκείνη των φορτηγών 
αυτοκινήτων κατ' εφαρμογή της παραγράφου 3 του 
άρθρου 3 του ν. 1477/1984 (ΦΕΚ 144 Α'), όπως ισχύει. 

4. Τα οχήματα των προηγούμενων παραγράφων 1, 2 
και 3, για τα οποία μέχρι και 31 Αυγούστου 1993 είχαν 
κατατεθεί παραστατικά τελωνισμού ή ειδική δήλωση του 
άρθρου 80 του ν. 2127/1993 και δεν έχει εκδοθεί 
αποδεικτικό καταβολής του φόρου μέχρι την ημερομηνία 
αυτή, υποβάλλονται στους νέους συντελεστές φόρου. 

5. Προκειμένου για αυτοκίνητα των οποίων οι παρα¬ 
λήπτες τους κατέχουν δικαιολογητικά απόσυρσης αυ¬ 
τοκινήτων συμβατικής τεχνολογίας, εφαρμόζονται οι 
διατάξεις των παραγράφων 1 έως και 7 του άρθρου 
20 του ν. 1921/1991 (ΦΕΚ 12 Α), όπως ισχύει, με την 
προϋπόθεση ότι μέχρι 31.12.1993 θα έχουν κατατεθεί 
πλήρη δικαιολογητικά στις αρμόδιες τελωνειακός αρχές 
και ο τελωνισμός τους θα ολοκληρωθεί το αργότερο 
μέχρι 31.1.1994. 

Για τον υπολογισμό του αναλογούντος ειδικού φόρου 
κατανάλωσης, λαμβάνονται υπόψη οι συντελεστές του 


φόρου αυτού που ίσχυαν την 31.12.1992. 

6. Με την επιφύλαξη των διατάξεων της επόμενης 
παραγράφου 7, το υπό της παραγράφου 7 του άρθρου 
15 του ν. 2367/1953 (ΦΕΚ 82 Α'), όπως ισχύει, οριζόμενο 
εφάπαξ πρόσθετο ειδικό τέλος, αυξάνεται κατά ποσοστό 
εκατό τοις εκατό (100%). Από την αύξηση αυτή εξαι¬ 
ρούνται οι μοτοσυκλέτες. 

7. Η παράγραφος 1 του άρθρου 3 του ν. 363/1976 
(ΦΕΚ 152 Α'), όπως ισχύει, αντικαθίσταται ως ακολούθως: 

"1. Για επιβατικά αυτοκίνητα, που τίθενται το πρώτο 
σε κυκλοφορία ως ιδιωτικής χρήσης, το κατά την πα¬ 
ράγραφο 7 του άρθρου 15 του ν. 2367/1953, όπως 
ισχύει, εφάπαξ πρόσθετο ειδικό τέλος ορίζεται ως 
ποσοστό επί της φορολογητέας αξίας αυτών, ως ακο¬ 
λούθως: 

α) Κυλινδρισμού κινητήρα μέχρι και 1200 κυβικά εκα¬ 
τοστά σε 8%, 

β) κυλινδρισμού κινητήρα από 1201 μέχρι και 1800 
κυβικά εκατοστά σε 12% και 

γ) κυλινδρισμού κινητήρα από 1801 κυβικά εκατοστά 
και πάνω σε 16%. 

Ως φορολογητέα αξία για την επιβολή του εφάπαξ 
πρόσθετου ειδικού τέλους των προηγούμενων περι¬ 
πτώσεων α', β' και γ' λαμβάνεται εκείνη που διαμορ¬ 
φώνεται για την επιβολή του ειδικού φόρου κατανάλωσης 
του ίδιου αυτοκινήτου." 

8. Οι διατάξεις των προηγούμενων παραγράφων 6 
και 7 δεν εφαρμόζονται για οχήματα, για τα οποία, 
μέχρι έναρξης ισχύος τους, είχαν εκδοθεί πιστοποιητικά 
ταξινόμησης. 

9. Οι κατά τις διατάξεις του άρθρου 42 του ν. 
2127/1993 προβλεπόμενοι συντελεστές ειδικού φόρου 
κατανάλωσης των βιομηχανοποιημένων καπνών αυξά¬ 
νονται από 15ης Ιανουάριου 1994 ως εξής: 

α) Στα τσιγάρα και τα προϊόντα που εξομοιώνονται 
με αυτά από 57% σε 57,5%. 

β) Στα πούρα ή σιγαρίλος από 25% σε 26%. 

γ) Στο λεπτοκομμένο καπνό, ο οποίος προορίζεται 
για την κατασκευή χειροποίητων τσιγάρων και στα άλλα 
καπνά για κάπνισμα από 57% σε 57,5%. Τα έσοδα από 
την αύξηση του φόρου αυτού θα χρησιμοποιηθούν στα 
πλαίσια της ασκούμενης πολιτικής για την υγεία και θα 
προστεθούν στο σχετικό κωδικό αριθμό του προϋπο¬ 
λογισμού του 1995. 

10. Ο κατά την περίπτωση α' της προηγούμενης πα¬ 
ραγράφου συντελεστής ειδικού φόρου κατανάλωσης 
διαρθρώνεται σε έναν πάγιο φόρο, ο οποίος υπολογί¬ 
ζεται σύμφωνα με τις διατάξεις της περίπτωσης α' της 
παραγράφου 1 του άρθρου 42 του ν. 2127/1993 και σε 
έναν αναλογικό φόρο, το ποσοστό του οποίου είναι 
53,8625% υπολογιζόμενο με βάση τις διατάξεις της 
περίπτωσης β' της παραγράφου 1 του ίδιου άρθρου. 

11. Το άρθρο 45 του ν. 2127/1993 αντικαθίσταται ως 
ακολούθως: 

"Αρθρο 45 

Καθορισμός της τιμής λιανικής πώλησης 

1. Οι τιμές λιανικής πώλησης των βιομηχανοποιημένων 
καπνών, που καταναλώνονται στο εσωτερικό της χώρας, 
καθορίζονται, με την επιφύλαξη της παραγράφου 3, 
ελεύθερα από τους καπνοβιομηχάνους ή από τους 
εντολοδόχους των καπνοβιομηχάνων των λοιπών κρα- 

των μελών που είναι εγκατεστημένοι στην Ελλάδα 
καθώς και από τους εισαγωγείς αυτών, οι οποίοι είναι 
υποχρεωμένοι να γράφουν σε δραχμές την τιμή λιανικής 
πώλησης στα πακέτα ή στη μικρότερη συσκευασία που 
διατίθενται στη λιανική πώληση ή στις ένσημες φορο¬ 
λογικές ταινίες που επικολλούνται σε αυτά. 

2. Τα πρόσωπα της παραγράφου 1 υποχρεούνται, 
δεκαπέντε ημέρες τουλάχιστον πριν από κάθε μεταβολή 
της τιμής των προϊόντων τους ή την κυκλοφορία νέων 
τύπων, να δηλώνουν τούτο εγγράφως στην αρμόδια 
αρχή για τη φορολογία των προϊόντων αυτών. 

3. Ο Υπουργός Οικονομικών καθορίζει με απόφασή 
του, που δημοσιεύεται στην Εφημερίδα της Κυβερνή- 
σεως, κατώτατες τιμές λιανικής πώλησης των προϊόντων 
της παραγράφου 1, οι οποίες θα είναι τουλάχιστον ίσες 
με τις τιμές των προϊόντων αυτών που είχαν την 
1.12.1993, κατά τα οριζόμενα στην παράγραφο 2, προ¬ 
σαυξημένες κατά είκοσι τοις εκατό (20%). Με όμοιες 
αποφάσεις του Υπουργού Οικονομικών μπορούν να 
ορισθούν άλλες κατώτατες τιμές. Σε περίπτωση κυ¬ 
κλοφορίας νέων τύπων, η κατώτατη λιανική τιμή τους 
θα είναι ίση με την ισχύουσα για τον ποιοτικά πλη- 
σιέστερο τύπο που θα προβλέπεται από την παραπάνω 
υπουρν κή απόφαση. Με την ίδια απόφαση του Υπουργού 
Οικ' υμικών καθορίζονται κατώτατες τιμές λιανικής πώ¬ 
λο ης για τα πούρα ή σιγαρίλος, για το λεπτοκομμένο 
κ- τνό ο οποίος προορίζεται για την κατασκευή χειρο¬ 
ποίητων τσιγάρων και για τα άλλα καπνά για κάπνισμα. 

4. Για τους σκοπούς του παρόντος νόμου ως κα- 
πνοβιομήχανος θεωρείται κάθε πρόσωπο που μεταποιεί 
τον καπνό σε επεξεργασμένα προϊόντα, τα οποία προο¬ 
ρίζονται για λιανική πώληση." 

12. Στο τέλος της παραγράφου 3 του άρθρου 10 του 
ν. 2127/1993, προστίθεται το ακόλουθο εδάφιο: 

"Ειδικά για τα βιομηχανοποιημένα καπνά οι όροι και 
προϋποθέσεις για την εποπτεία και τον έλεγχο των 
φορολογικών αποθηκών, θα καθορισθούν με απόφαση 
του Υπουργού Οικονομικών." 

13. Ο ειδικός φόρος κατανάλωσης του πετρελαίου 
εσωτερικής καύσης (0!Ε5Ε!_) θέρμανσης ορίζεται από 
25 Απριλίου 1993 μέχρι και 18 Οκτωβρίου του ίδιου 
έτους σε 39.000 δραχμές το χιλιόλιτρο. 

14. Η παράγραφος 1 του άρθρου 6 του ν. 2166/1993 
αντικαθίσταται ως εξής: 

1. Ο ειδικός φόρος τραπεζικών εργασιών, που επι¬ 
βάλλεται στα έσοδα των τραπεζών που προβλέπει η 
διάταξη της περίπτωσης β του άρθρου 7 του ν. 
1676/1986 (ΦΕΚ 204 Α') μειώνεται κατά πενήντα τοις 
εκατό (50%). 

Η ισχύς της παραγράφου αυτής αρχίζει από 1ης 
Ιανουαρίου 1994 και καταλαμβάνει περιπτώσεις για τις 
οποίες η φορολογική υποχρέωση γεννάται από την 
ημερομηνία αυτή". 

15. Η παράγραφος 9 του άρθρου 15 του ν. 1642/1986 
(ΦΕΚ 125 Α) αντικαθίσταται ως εξής: 

"9. Ειδικά στην πώληση καρτών τηλεπικοινωνίας, ει¬ 
σιτηρίων μεταφοράς προσώπων των οποίων προβλέ- 
πεται η ακύρωση σε ειδικά μηχανήματα, καθώς και σε 
κάθε άλλη παρόμοια περίπτωση, ως φορολογητέα αξία 
λαμβάνεται η τιμή λιανικής πώλησης αυτών χωρίς φόρο 
προστιθέμενης αξίας. Ο φόρος που αναλογώ για τις 
πωλήσεις αυτές καταβάλλεται από την επιχείρηση πα- 
Ρ°χήζ των υπηρεσιών κατά το χρόνο διάθεσης αυτών. 


Οι υποκείμενοι στο φόρο που μεσολαβούν στη διάθεση 
αυτών στο κοινό δεν έχουν τις υποχρεώσεις του νόμου 
αυτού για τη συγκεκριμένη δραστηριότητα. 

Οι διατάξεις του προηγούμενου εδαφίου εφαρμόζονται 
και για την προμήθεια που καταβάλλεται από διαχειριστές 
συστήματος ελεγχόμενης στάθμευσης σε άλλα πρόσωπα 
που μεσολαβούν για τη διάθεση καρτών στο κοινό. 

Οι διατάξεις αυτής της παραγράφου εφαρμόζονται 
ανάλογα και. σε κάθε περίπτωση προμήθειας για διάθεση 
πιστωτικών καρτών." 

16. Η παράγραφος 10 του άρθρου 15 του ν. 1642/1986 
αντικαθίσταται ως εξής: 

"10. Με αποφάσεις του Υπουργού Οικονομικών ρυθ¬ 
μίζεται η διαδικασία και κάθε αναγκαία λεπτομέρεια για 
την εφαρμογή των διατάξεων του άρθρου αυτού". 

17. Στην παράγραφο 1 του άρθρου 18 του ν.δ. 
1642/1986, όπως ισχύει, προστίθεται νέα περίπτωση γ' 
ως εξής: 

γ) Η παροχή νερού μη εμφιαλωμένου, καθώς και η 
αποχέτευση που πραγματοποιούνται απευθείας από 
τους οργανισμούς τοπικής αυτοδιοίκησης ή συνδέσμους 
αυτών χωρίς τη μεσολάβηση δημοτικών επιχειρήσεων. 

Η διάταξη αυτή ισχύει από 25.11.1992 μέχρι την 
καθιέρωση ειδικού απλοποιημένου καθεστώτος επιβολής 
και απόδοσης Φ.Π.Α. από τα παραπάνω πρόσωπα. 

Τυχόν φόρος που καταβλήθηκε στο Δημόσιο κατά το 
χρονικό αυτό διάστημα δεν επιστρέφεται ούτε συμψη¬ 
φίζεται.· 

18. Το δεύτερο εδάφιο της παραγράφου 2 του άρθρου 
31 του ν. 1642/1986 αντικαθίσταται ως εξής: 

Με τις προσωρινές δηλώσεις που υποβάλλονται για 
τις φορολογικές περιόδους που λήγουν από 31.1.1994 
μέχρι και 31.12.1994 προκαταβάλλεται, έναντι του φόρου 
που οφείλεται την επόμενη φορολογική περίοδο, ποσό 
φόρου ίσο με το δεκαπέντε τοις εκατό (15%) του 
χρεωστικού υπολοίπου". 

19. Απαλλάσσονται από το φόρο προστιθέμενης αξίας 
η εισαγωγή και η ενδοκοινοτική απόκτηση αγαθών που 
πραγματοποιούνται από το ίδρυμα "Βασίλη και Ελίζας 
Γουλανδρή", καθώς και η παράδοση αγαθών και η 
παροχή υπηρεσιών που πραγματοποιούνται προς το 
ίδρυμα αυτό. Η απαλλαγή αυτή αφορά μόνο αγαθά και 
υπηρεσίες που προορίζονται για την ανέγερση των 
κτιριακων εγκαταστάσεων και τον πάγιο εξοπλισμό του 
επί της οδού Ρηγίλλης Μουσείου Σύγχρονης Τέχνης, 
σύμφωνα με τη με αριθμό 125/23.9.1992 (ΦΕΚ 160 Α') 
πράξη του Υπουργικού Συμβουλίου. 

Με αποφάσεις του Υπουργού Οικονομικών ρυθμίζεται 
η διαδικασία και κάθε αναγκαία λεπτομέρεια για την 
εφαρμογή των διατάξεων της παραγράφου αυτής. 

Αρθρο 3 

Ρυθμίσεις επί θεμάτων ενδοκοινοτικής κυκλοφορίας 
ορισμένων προϊόντων 

1. Το τελευταίο εδάφιο της παραγράφου 1 του άρθρου 
12 του ν. 2127/1993 αντικαθίσταται ως εξής: 

Με προεδρικά διατάγματα, που εκδίδονται με πρόταση 
του Υπουργού Οικονομικών, καθορίζονται τα προϊόντα 
που υπόκεινται σε φυσική απομείωση, τα ποσοστά της 
απομείωσης, καθώς και οι όροι και οι προϋποθέσεις για 
την αναγνώριση των απωλειών αυτών". 

2. Η περίπτωση γ' της παραγράφου 1 του άρθρου 

20 του'ν. 2127/1993 αντικαθίοται ως εξής: 

'γ) Βενζίνη χωρίς μόλυβδο μέχρι και 96,5 οκτανίων 
27.10.00.33, 104.000 δραχμές το χιλιόλιτρο. 

Βενζίνη χωρίς μόλυβδο άνω των 96,5 οκτανίων 
27.10.00.33, 114.000 δραχμές το χιλιόλιτρο". 

3. Μετά την παράγραφο 4 του άρθρου 79 του ν. 
2127/1993 προστίθεται νέα παράγραφος 5, της μέχρι 
τούδε παραγράφου 5 αριθμουμένης 6: 

"5. Τα είδη του άρθρου 75 του ν. 2127/1993 δύναται 
πριν τη βεβαίωση του οφειλόμενου φόρου να επανα- 
ποστέλλονται στα λοιπά Κράτη - Μέλη της Ε.Ο.Κ.". 

4. Στο τέλος της περίπτωσης β' της παραγράφου 2 
του άρθρου 88 του ν. 2127/1993 προστίθεται το ακό¬ 
λουθο εδάφιο: 

" Το πρόστιμο αυτό δεν μπορεί να υπερβεί το ύψος 
των αναλογούντων στο μεταφορικό μέσο φόρων". 

5. Μετά την περίπτωση ε' της παραγράφου 2 του 
άρθρου 88 του ν. 2127/1993 προστίθεται περίπτωση 
στ' ως ακολούθως: 

"στ) Σε περίπτωση εμπρόθεσμης υποβολής της ειδικής 
δήλωσης της παραγράφου 2 του άρθρου 80 και εκ¬ 
πρόθεσμης καταβολής του αναλογούντος φόρου, πρό¬ 
στιμο 1% επί του φόρου αυτού, για κάθε ημέρα καθυ¬ 
στέρησης μέχρι την ημερομηνία έναρξης επιβολής των 
τελών εκπρόθεσμης καταβολής". 

6. Μετά το άρθρο 90 του ν. 2127/1993 προστίθεται 
άρθρο 90Α ως ακολούθως: 

"Αρθρο 90Α 

Οι διατάξεις των άρθρων 31 και 36 του Τελωνειακού 
Κώδικα εφαρμόζονται ανάλογα και στις περιπτώσεις 
εγκατάλειψης ή καταστροφής των προϊόντων των άρ¬ 
θρων 1. 75 και 89 παράγραφος 2 του ν. 2127/1993". 

7. Πριν από το τελευταίο εδάφιο της παραγράφου 4 
του άρθρου 17 του ν. 2166/1993 (ΦΕΚ 137 Α') προ¬ 
στίθεται νέο εδάφιο, ως ακολούθως: 

Οι όροι και οι διατυπώσεις εφαρμογής των διατάξεων 
του προηγούμενου εδαφίου καθορίζονται με απόφαση 
του Υπουργού Οικονομικών." 

Άρθρο 4 
Ρυθμίσεις χρεών 

1. Η οριζόμενη στην παράγραφο 1 του άρθρου 22 
του ν. 2166/1993 προθεσμία, ειδικά για τα χρέη που 
έγιναν ληξιπρόθεσμα από 12.8.1993 έως 31.10.1993, 
παρατείνεται μέχρι 31.12.1993. Η οριζόμενη στην πα¬ 
ράγραφο 2 του άρθρου 22 του ν. 2166/1993 προθεσμία 
για διακανονισμό εξόφλησης χρεών που έγιναν ληξι¬ 
πρόθεσμα από 1.1.1993 έως 11.8.1993 παρατείνεται 
μέχρι 31.12.1993. Επίσης η υποβολή δήλωσης και σχε¬ 
τικής αίτησης για διακανονισμό οφειλών της παραγρά¬ 
φου 24 του άρθρου 22 του ν. 2166/1993 μπορεί να 
γίνει μέχρι 31.1.1994 και να περιλαμβάνει και τις βε¬ 
βαιωμένες μέχρι 31.5.1993 οφειλές στις Δ.Ο.Υ., με 
υποχρέωση καταβολής της προκαταβολής και της πρώ¬ 
της δόσης μέχρι 28.2.1994. 

2. Οι οφειλέτες που απώλεσαν το δικαίωμα διακανο¬ 
νισμού εξόφλησης των χρεών τους, που έγινε σύμφωνα 
με τις διατάξεις των παραγράφων 1,2,3 και 4 του άρθρου 
22 του ν. 2166/1993, λόγω καθυστέρησης καταβολής 
επί δίμηνο μιας δόσης, μπορούν να επανέλθουν σε αυτόν 
εφόσον καταβάλλουν μέχρι 31.12.1993 τις καθυστερη¬ 


μένες δόσεις, οι οποίες θα επιβαρυνθούν με προσαυ¬ 
ξήσεις 3% επί του ρυθμιζόμενου κεφαλαίου της δόσης 
ανά μήνα καθυστέρησης. 

3. Στην παράγραφο 14 του άρθρου 22 του ν. 2166/ 
1993 προστίθεται νέο εδάφιο, που έχει ως εξής: 

"Απαραίτητη προϋπόθεση για τη διαγραφή αυτή απο¬ 
τελεί η προσκόμιση, από το ενδιαφερόμενο Κ.Τ.Ε.Λ., 
βεβαίωσης του αρμόδιου δικαστηρίου, από την οποία 
να προκύπτει, ότι το Κ.Τ.Ε.Λ. παραιτείται δια παντός, 
από τυχόν ασκηθείσες αγωγές κατά του Δημοσίου, 
καθώς επίσης και από το δικαίωμα διεκδίκησης κατά 
του Δημοσίου απαιτήσεων, κατά την κρίσιμη περίοδο 
μέχρι 30 Απριλίου 1990, για την οποία διαγράφονται οι 
συγκεκριμένες οφειλές". 

4. Η παράγραφος 9 του άρθρου 22 του ν. 2166/1993 
αντικαθίσταται ως εξής: 

9. Εκτός από τους ως άνω τρόπους δεν επιτρέπεται 
άλλου είδους διακανονισμός των χρεών προς το Δημόσιο 
ή των χρεών που εισπράττονται μέσω των Δ.Ο.Υ., 
εξαιρουμένων των χρεών των επιχειρήσεων που ανή¬ 
κουν στο δημόσιο τομέα, όπως αυτός καθορίζεται από 
τις ισχύουσες κάθε φορά διατάξεις, ο διακανονισμός 
των οποίων εξακολουθεί να γίνεται με τις προγενέ¬ 
στερες διατάξεις". 

5. Παρατείνεται μέχρι 31.12.1994 ο χρόνος παρα¬ 
γραφής των βεβαιωμένων στις δημόσιες οικονομικές 
υπηρεσίες χρεών, που παραγράφονται εντός του έτους 
1993. 

6. Τα χρέη τα& οφειλετών των σεισμόπληκτων πε¬ 
ριοχών του Νομού Ηλείας ρυθμίζονται ως ακολούθως: 

α) Χρέη προς το Δημόσιο καθώς και χρέη προς 
τρίτους που συμβεβαιώνονται και ουνεισπράττονται με 
τα χρέη του Δημοσίου, βεβαιωμένα στις Δημόσιες Οι¬ 
κονομικές Υπηρεσίες (Δ.Ο.Υ.) Πύργου, Αμαλιάδας και 
Κρεστένων, που έγιναν ή θα γίνουν ληξιπρόθεσμα μέχρι 
31 Δεκεμβρίου 1993 και οφείλονται από μόνιμους κα¬ 
τοίκους ή επιχειρήσεις που έχουν την έδρα τους ή την 
κύρια εγκατάστασή τους στις περιοχές, οι οποίες ε- 
πλήγησαν από τους σεισμούς του μηνός Μαρτίου 1993, 
ρυθμίζονται και καταβάλλονται σε εξήντα (60) ίσες 
μηνιαίες δόσεις, χωρίς τις προσαυξήσεις εκπρόθεσμης 
καταβολής που αναλογούν σ' αυτά. Το ποσό της κάθε 
δόσης δεν μπορεί να είναι μικρότερο των είκοσι χιλιάδων 
(20.000) δραχμών. Στη ρύθμιση αυτή υπάγονται και τα 
χρέη των οφειλετών των ανωτέρω περιοχών, που προ¬ 
έρχονται από φόρο εισοδήματος φυσικών προσώπων 
οικονομικού έτους 1993, η εκκαθάριση του οποίου έγινε 
από το ΚΕΠΥΟ, ανεξάρτητα του χρόνου κατά τον οποίο 
κατέστησαν ληξιπρόθεσμα. 

β) Προϋπόθεση για την υπαγωγή στη ρύθμιση αυτή 
είναι η κατάθεση αίτησης στην αρμόδια Δ.Ο.Υ. μέσα σε 
ένα (1) μήνα από τη δημοσίευση του νόμου αυτού και 
η καταβολή της πρώτης δόσης μέχρι την τελευταία 
εργάσιμη, για τις δημόσιες υπηρεσίες, ημέρα του επό¬ 
μενου μήνα από τη δημοσίευση του νόμου αυτού. Οι 
υπόλοιπες δόσεις της ρύθμισης θα καταβάλλονται την 
αντίστοιχη ημέρα των επόμενων μηνών. Η παράλειψη 
καταβολής δύο (2) εν συνεχεία δόσεων αυτής έχει ως 
συνέπεια την απώλεια του δικαιώματος της ρύθμισης 
και το υπόλοιπο ποσό επιβαρύνεται με τις προσαυξήσεις 
εκπρόθεσμης καταβολής, σύμφωνα με τα στοιχεία της 
βεβαίωσης. 

γ) Εξαιρούνται από τη ρύθμιση αυτή τα χρέη για τα 

οποία έχει γίνει πτωχευτικός ή εξωπτωχευτικός συμ¬ 
βιβασμός, τα τελωνειακό έσοδα, τα χρέη από λαθρε¬ 
μπορία και τα χρέη από συμβάσεις εκτός των δανείων 
που έχουν χορηγηθεί με την εγγύηση του Ελληνικού 
Δημοσίου. 

δ) Η παραγραφή των χρεών, που θα υπαχθούν στη 
ρύθμιση αυτή, αναστέλλεται για ολόκληρο το χρονικό 
διάστημα, το οποίο αφορά η ρύθμιση, ανεξάρτητα αν 
ο οφειλέτης θα είναι συνεπής με αυτή ή όχι. Μετά την 
παύση της αναστολής συνεχίζεται η παραγραφή και σε 
καμιά περίπτωση δεν συμπληρώνεται πριν περάσει ένα 
εξάμηνο. 

ε) Οποιαδήποτε μέτρα έχουν ληφθεί για την είσπραξη 
των χρεών που θα υπαχθούν στην παρούσα ρύθμιση 
εξακολουθούν να ισχύουν μέχρι να εξοφληθούν τα χρέη, 
στ) Η υπαγωγή του οφειλέτη στη ρύθμιση δεν εμποδίζει 
τη λήψη εξασφαλιστικών μέτρων για τα χρέη που 
ρυθμίζονται, καθώς και για τα χρέη που δεν υπάγονται 
στην παρούσα ρύθμιση. 

ζ) Εφόσον ο οφειλέτης θα είναι συνεπής στη ρύθμιση 
αυτή αναστέλλεται η συνέχιση της διαδικασίας αναγκα¬ 
στικής εκτέλεσης κατά κινητών ή ακινήτων, καθώς και 
των μέτρων που προβλέπονται από τις διατάξεις των 
άρθρων 25 του ν. 1882/1990 και 7 του ν. 2120/1993 
(ΦΕΚ 24 Α'), με την προϋπόθεση ότι αυτή αφορά μόνο 
χρέη που ρυθμίζονται με την παρούσα. Η αναστολή 
αυτή δεν ισχύει για κατασχέσεις που έχουν επιβληθεί 
στα χέρια τρίτων, τα αποδιδόμενα όμως ποσά θα λαμ- 
βάνονται υπόψη για την κάλυψη δόσης ή δόσεων της 
ρύθμισης αυτής. 

η) Με τις διατάξεις αυτές δεν δημιουργείται καμία 
αξίωση κατά του Δημοσίου και υπέρ των οφειλετών που 
θα υπαχθούν στη ρύθμιση, λόγω καταβολής, πριν την 
ισχύ του νόμου αυτού, των χρεών που ρυθμίζονται. 

Επίσης δεν θίγονται ισχύουσες διατάξεις που απαιτούν 
την καταβολή ολόκληρης της οφειλής για τη διενέργεια 
ορισμένων πράξεων. 

θ) Απαιτήσεις οφειλετών του Δημοσίου, που θα υπα¬ 
χθούν στην παρούσα ρύθμιση και θα είναι ενήμεροι σε 
αυτή, δεν θα συμψηφίζονται με χρέη που ρυθμίζονται. 
Ο συμψηφισμός θα γίνεται για τα ληξιπρόθεσμα χρέη 
που δεν υπάγονται στη ρύθμιση αυτή. Εξαιρούνται οι 
απαιτήσεις από αχρεώστητη καταβολή φόρων, οι οποίες 
συμψηφίζονται υποχρεωτικά και λαμβάνονται υπόψη για 
την κάλυψη δόσης ή δόσεων της ρύθμισης αυτής. 

ι) Χρέη προς το Δημόσιο των αναφερόμενων οφει¬ 
λετών στην περίπτωση α' της παραγράφου αυτής, που 
έπρεπε να καταβληθούν από 20.3.1993 μέχρι και 
31.12.1993 για κάθε είδους οφειλή με βάση δήλωση 
των υποχρέων, μπορούν να καταβληθούν σε έξι (6) 
άτοκες ίσες μηνιαίες δόσεις από τις οποίες η πρώτη 
με την υποβολή δήλωσης στην αρμόδια Δ.Ο.Υ. και μέχρι 
την 31.1.1994 και οι υπόλοιπες δόσεις την τελευταία 
εργάσιμη ημέρα των επόμενων μηνών. 

Η παράλειψη καταβολής μιας δόσης έχει ως συνέπεια 
την απώλεια του δικαιώματος καταβολής σε δόσεις και 
την καταβολή του υπόλοιπου ποσού της οφειλής εφά¬ 
παξ, επιβαρυνομένου με προσαυξήσεις εκπρόθεσμης 
καταβολής από 1.2.1994. 

Με απόφαση του Υπουργού Οικονομικών θα καθορι¬ 
στούν οι αναγκαίες λεπτομέρειες εφαρμογής της πε¬ 
ρίπτωσης αυτής. 


Άρθρο 5 

Τεκμήρια δαπανών διαβίωσης, παρακράτηση 
φόρου στο εισόδημα από εμπορικές επιχειρήσεις 
και καταβολή φόρου κληρονομιών, δωρεών, 
γονικών παροχών 

1. Ο πίνακας του πρώτου εδαφίου της περίπτωσης 
β' της παραγράφου 2 του άρθρου 5 του ν.δ. 3323/1955 
(ΦΕΚ 214 Α') αντικαθίσταται ως εξής: 


"Φορολογήσιμοι ίπποι 
αυτοκινήτου 

μέχρι 7 
8 

9 

10 
11 
12 

13 

14 

15 

16 

17 

18 

19 

20 
21 

22 και άνω 


Ετήσια τεκμαρτή 
δαπάνη διαβίωσης 
(σε δραχμές) 

1.150.000 
1.400.000 
1.750.000 
2.100.000 
2.550.000 
3.000.000 
3.600.000 
4.300.000 
5.850.000 
7.150.000 
8.450.000 
9.750.000 
11.700.000 
13.650.000 
16.250.000 
19.500.000" 


2. Οι υποπεριπτώσεις ββ' και γγ' της περίπτωσης β' 
της παραγράφου 2 του άρθρου 5 του ν.δ. 3323/1955 
αντικαθίστανται ως εξής: 

"ββ) είκοσι τοις εκατό (20%) για χρονικό διάστημα 
πάνω από δέκα (10) έτη και μέχρι δεκαπέντε (15) έτη, 

γγ) τριάντα τοις εκατό (30%) για χρονικό διάστημα 
πάνω από δεκαπέντε (15) έτη. Το ίδιο ποσοστό μείωσης 
υπολογίζεται για τη δαπάνη που προκύπτει με βάση το 
αυτοκίνητο που έχει αγοραστεί από τον Οργανισμό 
Διαχείρισης Δημόσιου Υλικού (Ο.Δ.Δ.Υ.), καθώς και για 
τη δαπάνη με βάση αυτοκίνητο που ανήκει στην κυ¬ 
ριότητα του φορολογούμενου για χρονικό διάστημα 
πάνω από δέκα (10) έτη, εφόσον αυτός έχει ηλικία 
πάνω από εξήντα (60) ετών και αποκτά αποκλειστικώς 
εισοδήματα από συντάξεις ή και από ιδιοκατοίκηση 
κύριας και δευτερεύουσας κατοικίας." 

3. Η υποπερίπτωση αα' της περίπτωσης ε' της πα¬ 
ραγράφου 2 του άρθρου 5 του ν.δ. 3323/1955 αντικα¬ 
θίσταται ως εξής: 

"αα. Για μηχανοκίνητα σκάφη ανοικτού τύπου, ταχύ¬ 
πλοα και μη, ολικού μήκους μέχρι πέντε (5) μέτρα στο 
ποσό των εξακοσίων χιλιάδων (600.000) δραχμών, που 
προσαυξάνεται με το ποσό των εκατόν πενήντα χιλιάδων 
(150.000) δραχμών για κάθε μέτρο μήκους πάνω από 
τα πέντε (5) μέτρα ". 

4. Ο πίνακας του πρώτου εδαφίου της υποπερίπτωσης 
ββ' της περίπτωσης ε' της παραγράφου 2 του άρθρου 
5 του ν.δ. 3323/1955 αντικαθίσταται ως εξής: 

" Μήκος σκάφους 

Ετήσια τεκμαρτή 
δαπάνη διαβίωσης 
σε δραχμές 

Μέχρι 8 μέτρα 

2.500.000 

9 και 10 μέτρα 

4.500.000 

11 και 12 μέτρα 

6.000.000 

13 και 14 μέτρα 

7.700.000 

15 και 16 μέτρα 

10.000 000 

17 και 18 μέτρα 

12.500.000 

19 και 20 μέτρα 

15.600.000 

21 και 22 μέτρα 

19.500.000 

23 και 24 μέτρα 

25.000.000 

25 και 26 μέτρα 

30.000.000 

27 μέτρα και άνω 

36.000.000 " 


5. Οι υποπεριπτώσεις αα', ββ' και γγ' της περίπτωσης 
στ' της παραγράφου 2 του άρθρου 5 του ν.δ. 3323/1955 
αντικαθίστανται ως εξής: 

"αα) Για αεροσκάφη με κινητήρα κοινό, εσωτερικής 
καύσης και στροβιλοελικοφόρα, καθώς και ελικόπτερα 
στο ποσό των έξι εκατομμυρίων (6.000.000) δραχμών 
για τους εκατόν πενήντα (150) πρώτους ίππους, που 
προσαυξάνεται με το ποσό των πενήντα χιλιάδων 
(50.000) δραχμών για κάθε ίππο πάνω από τους εκατόν 
πενήντα (150) ίππους του κινητήρα αυτών. 

ββ) Για αεροσκάφη αεριοπροωθούμενα (ύΕΤ) στο ποσό 
των δεκαοκτώ χιλιάδων (18.000) δραχμών για κάθε 
λίμπρα ώθησης. 

γγ) Γ ια ανεμόπτερα στο ποσό του ενός εκατομμυρίου 
διακοσίων χιλιάδων (1.200.000) δραχμών." 

6. Οι διατάξεις των παραγράφων 1 έως και 5 αυτού 
του άρθρου ισχύουν για τα ποσά των δαπανών που 
πραγματοποιούνται από 1ης Ιανουάριου 1993 και στο 
εξής. 

. ^την παράγραφο 1 του άρθρου 37α του ν.δ. 
3323/1955 προστίθεται περίπτωση στ' ως ακολούθως: 

"στ) Δημόσιες υπηρεσίες, οργανισμοί τοπικής αυτο¬ 
διοίκησης, κοινωφελή ιδρύματα, οργανισμοί και επιχει¬ 
ρήσεις κοινής ωφέλειας, δημόσιες επιχειρήσεις ή εκμε¬ 
ταλλεύσεις και νομικά πρόσωπα δημόσιου δικαίου γενικά, 
κατά την προμήθεια κάθε είδους υλικών από επιχειρή¬ 
σεις, οφείλουν να παρακρατούν κατά την καταβολή της 
αξίας αυτών φόρο, ο οποίος υπολογίζεται με συντελεστή 
πέντε τοις εκατό (5%) στο καθαρό ποσό της αξίας των 
υλικών". 

8. Η παράγραφος 1 του άρθρου 82 του ν.δ. 118/1973 
(ΦΕΚ 202 Α') αντικαθίσταται ως εξής: 

"1. Με την επιφύλαξη της εφαρμογής των διατάξεων 
των παραγράφων 5, 6 και 7 του άρθρου αυτού, ο φόρος 
που βεβαιώνεται σύμφωνα με το άρθρο 81 του παρόντος 
καταβάλλεται: α) μέχρι διακόσιες σαράντα χιλιάδες 
(240.000) δραχμές, σε οκτώ ίσες άτοκες μηνιαίες δόσεις, 
από τις οποίες η πρώτη πρέπει να καταβληθεί μέχρι 
τη λήξη του επόμενου από τη βεβαίωσή του μήνα και 
δεν μπορεί να είναι μικρότερη από τριάντα χιλιάδες 
(30.000) δραχμές, β) εφόσον υπερβαίνει τις διακόσιες 
σαράντα χιλιάδες (240.000) δραχμές, σε οκτώ (8) ίσες 
έντοκες τριμηνιαίες δόσεις, από τις οποίες η πρώτη 
πρέπει να καταβληθεί μέχρι τη λήξη του τριμήνου στο 
οποίο βεβαιώνεται και δεν μπορεί να είναι μικρότερη 
από πενήντα χιλιάδες (50.000) δραχμές, με τον τόκο 


που ισχύει κάθε φορά στις καταθέσεις ταμιευτηρίου του 
Ταχυδρομικού Ταμιευτηρίου. 

Τα τρίμηνα λογίζονται από Ιανουάριο έως Μάρτιο, 
από Απρίλιο έως Ιούνιο, από Ιούλιο έως Σεπτέμβριο 
και από Οκτώβριο έως Δεκέμβριο κάθε έτους. Το επι¬ 
τόκιο αυτό υπολογίζεται και στις ληξιπρόθεσμες δόσεις 
των φόρων, που είναι ήδη βεβαιωμένοι στη δημόσια 
οικονομική υπηρεσία, κατά την ημερομηνία λήξης τους. 

Προκειμένου για φόρο επικαρπίας ή περιοδικής πα¬ 
ροχής, ο προϊστάμενος της αρμόδιας δημόσιας οικο¬ 
νομικής υπηρεσίας μπορεί, με αιτιολογημένη απόφασή 
του, εφόσον πεισθεί ότι ο φορολογούμενος αδυνατεί 
να τον καταβάλλει στις τριμηνιαίες δόσεις του πρώτου 
εδαφίου της παραγράφου αυτής, να τις αυξήσει μέχρι 
δώδεκα (12)". 

9. Η παράγραφος 4 του άρθρου 82 του ν.δ. 118/1973 
αντικαθίσταται ως εξής: 

"4. Εάν ο υπόχρεος καταβάλει εφάπαξ το σύνολο 
των ποσών που βεβαιώθηκαν στο όνομά του μέχρι τη 
λήξη της προθεσμίας καταβολής της πρώτης μηνιαίας 
ή της δεύτερης τριμηνιαίας δόσης, εκπίπτεται ποσοστό 
15%. Σε περίπτωση καταβολής της πρώτης τριμηναίας 
δόσης μετά την ημερομηνία λήξης της, αυτή επιβαρύ¬ 
νεται με τις νόμιμες προσαυξήσεις εκπρόθεσμης κα¬ 
ταβολής.” 

10. Το πρώτο εδάφιο της παραγράφου 9 του άρθρου 
82 του ν.δ. 118/1973 αντικαθίσταται ως εξής: 

"9. Αν η ασφάλεια δεν παρασχεθεί μέσα σε ένα μήνα 
από τη λήξη της προθεσμίας καταβολής της πρώτης 
δόσης, το σύνολο του βεβαιωθέντος φόρου καταβάλ¬ 
λεται εφάπαξ από τον υπόχρεο, ο οποίος ειδοποιείται 
με απόδειξη γϊ αυτό από την αρμόδια Δ.Ο.Υ.. Ο υπό¬ 
χρεος μπορεί να καταβάλει το χρέος του στις κατά 
την παράγραφο 1 του παρόντος τριμηνιαίες δόσεις με 
αίτησή του προς τον προϊστάμενο της Δ.Ο.Υ., που θα 
υποβάλει μέσα σε ένα μήνα από την ειδοποίησή του, 
με πληρωμή των μέχρι την υποβολή αυτής καταβλητέων 
δόσεων με τις νόμιμες προσαυξήσεις εκπρόθεσμης 
καταβολής αυτών και με την παροχή της κατά την 
προηγούμενη παράγραφο ασφάλειας. Αν η προθεσμία 
αυτή παρέλθει άπρακτη, χάνεται αμετάκλητα το δικαίωμα 
του υπόχρεου για καταβολή του φόρου σε δόσεις". 

11. Οι διατάξεις των παραγράφων 8, 9 και 10 του 
παρόντος άρθρου εφαρμόζονται σε όλες τις περιπτώ¬ 
σεις που η βεβαίωση του φόρου γίνεται μετά τη δη¬ 
μοσίευση του νόμου στην Εφημερίδα της Κυβερνήσεως. 

Άρθρο 6 

Ειδικό συντονιστικό όργανο ελέγχου των 
προγραμμάτων που χρηματοδοτούνται από την 
Ευρωπαϊκή Ένωση 

1. Συνιστάται στο Γ ενικό Λογιστήριο του Κράτους, 
ειδικό συντονιστικό όργανο, με σκοπό τη διευκόλυνση 
και μεθόδευση της διαδικασίας του ελέγχου των προ¬ 
γραμμάτων που χρηματοδοτούνται από την Ευρωπαϊκή 
Ένωση και εκτελούνται από Ν.Π.Δ.Δ., Ο.Τ.Α., Δημόσιες 
Επιχειρήσεις, Ν.Π.Ι.Δ., ιδιωτικούς φορείς, φυσικά πρό¬ 
σωπα. 

Με προεδρικά διατάγματα, που εκδίδονται με πρόταση 
των Υπουργών Εθνικής Οικονομίας και Οικονομικών 
καθορίζονται η σύνθεση, οι αρμοδιότητες και ο τρόπος 

λειτουργίας του. 

2. Στα προγράμματα που εκτελούνται από δημόσιους 
ή ιδιωτικούς φορείς, ή φυσικά πρόσωπα και χρηματο¬ 
δοτούνται μερικά ή ολικά από την Ευρωπαϊκή Ένωση, 
δύναται να ασκείται διαχειριστικός έλεγχος από υπαλ¬ 
λήλους του Δημοσιονομικού Κλάδου του Υπουργείου 
Οικονομικών. 

3. Με αποφάσεις του Υπουργού Οικονομικών, μέσω 
του συντονιστικού οργάνου δύναται να ασκείται και 
• ουσιαστικός έλεγχος επί των ως άνω προγραμμάτων 
από υπαλλήλους του Δημοσιονομικού Κλάδου του Υ¬ 
πουργείου Οικονομικών και υπαλλήλους του Υπουργείου 
Εθνικής Οικονομίας και του καθ' ύλην αρμόδιου υπουρ¬ 
γείου. 

Ο ουσιαστικός έλεγχος αναφέρεται μεταξύ των άλλων 
στην απορρόφηση των κονδυλίων και τη γενικότερη 
κανονική εκτέλεση των χρηματοδοτούμενων έργων και 
προγραμμάτων. 

4. Η συγκρότηση των ελεγκτικών και διαχειριστικών 
ομάδων, ο καθορισμός των οδοιπορικών εξόδων και 
λοιπών αποζημιώσεων και αμοιβών για τη συμμετοχή 
τους στο ελεγκτικό και διαχειριστικό έργο, καθώς και 
κάθε σχετική με τον έλεγχο λεπτομέρεια καθορίζονται 
με κοινές αποφάσεις των Υπουργών Εθνικής Οικονομίας 
και Οικονομικών. 

5. Τα διαχειριστικά και ελεγκτικά όργανα συντάσσουν 
εκθέσεις. Εάν διαπιστωθούν ατασθαλίες, οι εκθέσεις 
αυτές διαβιβάζονται, μέσω του συντονιστικού οργάνου, 
στον Υπουργό Οικονομικών για τις περαιτέρω νόμιμες 
ενέργειες. 

6. Από την ισχύ του νόμου αυτού καταργείται κάθε 
διάταξη που αντίκειται στο περιεχόμενο του άρθρου 
αυτού επιφυλασσομένων των περί Ελεγκτικού Συνεδρίου 
ισχυουσών διατάξεων. 

Άρθρο 7 

Πρόσθετη οικονομική ενίσχυση των πολιτικών 

κομμάτων και ειδική αποζημίωση που χορηγείται 

στο προσωπικό της ΕΛ.ΑΣ., του Πυροσβεστικού 
και του Λιμενικού Σώματος 

1. Η πρόσθετη οικονομική ενίσχυση, που χορηγήθηκε 
στα πολιτικά κόμματα σε βάρος του κρατικού προϋπο¬ 
λογισμού, ύψους τριών δισεκατομμυρίων (3.000.000.000) 
δραχμών, προς αντιμετώπιση των επιπλέον δαπανών 
τους κατά την εκλογική αναμέτρηση της 10ης Οκτωβρίου 
1993, θεωρείται ότι έγινε νόμιμα. 

2. Η καταβολή της ειδικής αποζημίωσης που χορη¬ 
γήθηκε στους στρατιωτικούς των Ενόπλων Δυνάμεων, 
στο Αστυνομικό και Πυροσβεστικό προσωπικό, καθώς 
και στα όργανα του Λιμενικού Σώματος, ποσού σαράντα 
χιλιάδων (40.000) δραχμών, κατά δικαιούχο, για την 
πρόσθετη απασχόλησή του κατά την περίοδο των βου¬ 
λευτικών εκλογών της 10ης Οκτωβρίου 1993, θεωρείται 
ότι έγινε νόμιμα. 

3. Στο τέλος της παραγράφου 1 του άρθρου 7 του 
ν. 2129/1993 (ΦΕΚ 57 Α') προστίθεται εδάφιο ως εξής: 

"Κατ' εξαίρεση για το έτος 1993 το ύψος της συνολικής 
ετήσιας δαπάνης για τη χορήγηση της ανωτέρω ειδικής 
αποζημίωσης καθορίζεται με απόφαση των Υπουργών 
Οικονομικών και Δημόσιας Τάξης." 

4. Στο τέλος της παραγράφου 3 του άρθρου 7 του 
ν. 2129/1993 προστίθεται εδάφιο ως εξής: 


"Κατ' εξαίρεση για το έτος 1993 το ύψος της συνολικής 
ετήσιας δαπάνης για τη χορήγηση της ανωτέρω ειδικής 
αποζημίωσης καθορίζεται με απόφαση των Υπουργών 
Οικονομικών και Εμπορικής Ναυτιλίας." 

Άρθρο 8 

Παροχή εγγυήσεων από το Ελληνικό Δημόσιο 

Στην παράγραφο 7 του άρθρου 6 του ν. 2166/1993, 
που τροποποίησε το άρθρο 18 του ν. 2020/1992 (ΦΕΚ 
34 Α'), προστίθεται εδάφιο που έχει ως εξής: 

Ή εξουσιοδότηση του πρώτου εδαφίου του παρόντος 
στον Υπουργό Οικονομικών εκτείνεται και για την πα¬ 
ροχή εγγυήσεως προς τα Ελληνικά Πιστωτικά Ιδρύματα 
για συναφθέντα ή συναφθησόμενα δάνεια προς την 
Παλαιστινιακή Εθνική Αρχή, που συνεστήθη από το 
Παλαιστινιακό Κεντρικό Συμβούλιο στη Σύνοδό του από 
10-12/10/1993 στην Τύνιδα". 

Άρθρο 9 

1. Στο τέλος της παραγράφου 2 του άρθρου 23 του 
ν. 2079/1992 (ΦΕΚ 142 Α') προστίθενται διατάξεις που 
έχουν ως εξής: 

"Στους παραπάνω καταργούμενους περιορισμούς δεν 
περιλαμβάνεται η υποχρέωση καταβολής εισφοράς για 
την εξαγορά του χρόνου απασχόλησης στις χώρες που 
προβλέπονται από τις διατάξεις αυτές. 

Απαραίτητη προϋπόθεση ισχύος και εφαρμογής των 
διατάξεων των παραγράφων 1 και 2 του παρόντος 
άρθρου είναι τα πρόσωπα αυτά να έχουν μόνιμη και 
συνεχή κατοικία στις χώρες που προβλέπονται από τις 
διατάξεις αυτές". 

2. Η παράγραφος 3 του άρθρου 23 του ν. 2079/1992 
(ΦΕΚ 142 Α') αντικαθίσταται ως εξής: 

"3. Στα πρόσωπα που θα συνταξιοδοτηθούν με τις 
διατάξεις του παρόντος άρθρου, έχουν ανάλογη εφαρ¬ 
μογή οι διατάξεις της παραγράφου 2 του άρθρου 28 
του ν. 1539/1985 (ΦΕΚ 64 Α'). 

Σε περίπτωση απουσίας πλέον του εξαμήνου εκτός 
της χώρας κατοικίας η καταβολή της σύνταξης ανα¬ 
στέλλεται. 

Τα παραπάνω ισχύουν και για όσους έχουν συντα- 
ξιοδοτηθεί μέχρι την ισχύ του παρόντος άρθρου, με 
βάση τις διατάξεις της παραγράφου 1 αυτού του άρθρου, 
εφόσον επιστρέφουν στις χώρες προέλευσης. 

Τα πρόσωπα που ανήκουν στην κατηγορία αυτή μπο¬ 
ρούν να επιστρέφουν στην Ελλάδα χωρίς να αναστέλ¬ 
λεται η σύνταξη." 

3. Η ισχύς των διατάξεων του άρθρου αυτού ανατρέχει 
στο χρόνο ισχύος του ν. 2079/1992. 

Άρθρο 10 

Παραγραφή αξιώσεων του Δημοσίου 

1. Αξιώσεις του Δημοσίου ή φορέων του δημόσιου 
τομέα, όπως αυτός οριοθετείται στην παρ. 6 του άρθρου 
1 του ν. 1256/1982 (ΦΕΚ 65 Α'), κατά προσώπων που 
είχαν την ιδιότητα μέλους της Κυβέρνησης, οι οποίες 
απορρέουν από πράξεις ή παραλείψεις των προσώπων 
αυτών, που έλαβαν χώρα κατά την άσκηση των καθη¬ 
κόντων τους και χώρησε γί αυτές καταδίκη, κηρύσσονται 
παραγεγραμμένες, εφόσον χορηγήθηκε χάρις κατ' άρ- 

θρο 47 παρ. 2 του Συντάγματος με άρση όλων των 
συνεπειών. 

2. Επίσης, κηρύσσονται παραγεγραμμένες αξιώσεις 
του Δημοσίου ή των αυτών ως άνω φορέων, εφόσον 
στρέφονται κατά προσώπων που είχαν την ιδιότητα 
είτε του δημοσίου υπαλλήλου γενικά είτε του προέδρου, 
διευθύνοντος συμβούλου ή άλλου μέλους του διοικητικού 
συμβουλίου και υπαλλήλου των φορέων αυτών, οι οποίες 
απορρέουν από πράξεις ή παραλείψεις, που έλαβαν 
χώρα κατά την άσκηση των καθηκόντων τους, εφόσον 
η ιστορική βάση ή η αιτία των αξιώσεων αυτών είναι η 
αυτή και έχουν κατηγορηθεί ή και καταδικασθεί ως 
συμμέτοχοι σε πράξεις ή παραλείψεις μέλους της Κυ¬ 
βέρνησης, στο οποίο χορηγήθηκε χάρις κατ' άρθρο 47 
παρ. 2 του Συντάγματος, για τη συγκεκριμένη περίπτωση. 

3. Επί εκκρεμών ποινικών δικών κατά των προσώπων 
των προηγούμενων παραγράφων για τις αναφερόμενες 
σε αυτές πράξεις ή παραλείψεις, δεν χωρεί άσκηση ή 
παράσταση πολιτικής αγωγής εκ μέρους του Δημοσίου 
ή των ανωτέρω φορέων του δημόσιου τομέα, η δε 
σχετική αξίωση κηρύσσεται παραγεγραμμένη. 

4. Καταργούνται όλες οι εκκρεμείς ενώπιον οποιου- 
δήποτε δικαστηρίου δίκες, εφόσον προκλήθηκαν εξαι- 
τίας καταλογιστικών πράξεων, αιτήσεων καταλογισμού, 
αγωγών ή άλλων νομικών ενεργειών και αφορούν στις 
αξιώσεις του παρόντος άρθρου. 

Επίσης, αίρονται αυτοδικαίως τα πάσης φύσεως μέτρα, 
ιδίως διοικητικά, δικονομικά ή αστικά, που έχουν ληφθεί 
για την αναγκαστική είσπραξη ή εξασφάλιση των ανω¬ 
τέρω αξιώσεων. 

5. Αίρεται αυτοδικαίως οποιοδήποτε πειθαρχικό μέτρο 
έχει επιβληθεί στα πιο πάνω πρόσωπα για τις πιο πάνω 
αιτίες και καταργούνται όλες οι εκκρεμείς σε βάρος 
τους πειθαρχικές διαδικασίες. 

Άρθρο 11 

Εποπτικό Συμβούλιο του Σώματος 
Ορκωτών Λογιστών 

1. Οι διατάξεις των παραγράφων 19 και 20 του άρθρου 
27 του ν. 2166/1993 (ΦΕΚ 137 Α') καταργούνται και η 
παράγραφος 15 του ίδιου άρθρου αντικαθίσταται ως 
εξής: 

"15. Με κοινή απόφαση των Υπουργών Εθνικής Οι¬ 
κονομίας και Εμπορίου, που δημοσιεύεται στην Εφημε¬ 
ρίδα της Κυβερνήσεως, διορίζονται, με τους αναπλη¬ 
ρωματικούς τους, τα μέλη Εποπτικού Συμβουλίου του 
Σώματος Ορκωτών Λογιστών, αποτελούμενου από έναν 
ανώτατο δικαστικό ή καθηγητή Α.Ε.Ι., έναν εκπρόσωπο 
της κεντρικής διοίκησης του Οικονομικού Επιμελητηρίου 
της Ελλάδος, έναν ορκωτό λογιστή και δύο ανώτατους 
ή ανώτερους κρατικούς λειτουργούς ή ιδιώτες που 
έχουν ειδικές γνώσεις και εμπειρία. 

Στο ανωτέρω Εποπτικό Συμβούλιο ανατίθενται οι αρ¬ 
μοδιότητες, που ορίζονται από τις διατάξεις των πα¬ 
ραγράφων 2, 3 και 4 του άρθρου 14 του ν.δ. 3329/1955 
(ΦΕΚ 230 Α'), σε σχέση με τις εργασίες που έχουν 
αναλάβει οι ορκωτοί λογιστές σύμφωνα με τις διατάξεις 
που (σχυαν μέχρι την 30ή Απριλίου 1993, ανεξάρτητα 
από το χρόνο περάτωσης των εργασιών αυτών. 

Με την ίδια ή όμοιες υπουργικές αποφάσεις ρυθμί¬ 
ζονται και όσα ειδικότερα θέματα σχετίζονται με την 


ομαλή μετάβαση του Σώματος Ορκωτών Λογιστών στο 
νέο θεσμικό πλαίσιο του άρθρου 75 του ν. 1969/1991 
(ΦΕΚ 167 Α'). 

Η θητεία του ανωτέρω Εποπτικού Συμβουλίου λήγει 
μετά ένα έτος από την ημερομηνία δημοσίευσης της 
σχετικής υπουργικής απόφασης, δυνάμενη να ανανεώ¬ 
νεται με όμοια απόφαση μέχρι περάτωσης του ανατι¬ 
θέμενου σε αυτό έργου". 

2. Τα πάσης φύσεως έσοδα των ορκωτών λογιστών, 
για τα οποία εκδόθηκαν ήδη τιμολόγια με βάση την 
καταργούμενη διάταξη της παραγράφου 19 του άρθρου 
27 του ν. 2166/1993, κατατίθενται στον προβλεπόμενο 
από την παράγραφο 2 του άρθρου 14 του ν.δ. 3329/1955 
ειδικό λογαριασμό στην Τράπεζα της Ελλάδος. Αντί¬ 
γραφα των τιμολογίων αυτών υποβάλλονται στο Επο¬ 
πτικό Συμβούλιο του Σώματος Ορκωτών Λογιστών μέσα 
σε ένα μήνα από τη δημοσίευση του παρόντος. 

3. Η προθεσμία καταβολής του οφειλόμενου Φ.Π.Α. 
επί των τιμολογίων του Σώματος Ορκωτών Λογιστών, 
που εκδόθηκαν από το απελθόν Εποπτικό Συμβούλιο 
του Σώματος αυτού, παρατείνεται μέχρι την 31ή Μαρτίου 
1994. 

Άρθρο 12 

Μεταβίβαση μετοχών Δ.ΕΠ.Α. 

1. Το άρθρο 3 του ν. 2165/1993 (ΦΕΚ 127 Α') κα- 
ταργείται από τη δημοσίευση του παρόντος. 

2. Το σύνολο των μετοχών της Ανώνυμης Εταιρείας 
με την επωνυμία "Δημοσία Επιχείρηση Αερίου" (Δ.ΕΠ.Α.) 
και με αριθμό ΜΑΕ 18913/01 /Β/88/514 επιστρέφεται 
χωρίς αντάλλαγμα από το Ελληνικό Δημόσιο στην Α¬ 
νώνυμη Εταιρεία "Δημοσία Επιχείρηση Πετρελαίου Α.Ε." 
διατηρουμένων των κεφαλαίων της Δ.Ε.Π. Α.Ε. στο 
ποσό που ήταν πριν από τη μεταβίβαση στο Ελληνικό 
Δημόσιο των μετοχών της Δ.ΕΠ.Α. Α.Ε.. 

3. Η Δ.Ε.Π. έχει την υποχρέωση, μέσα σε προθεσμία 
είκοσι (20) ημερών από τη δημοσίευση του παρόντος, 
να παραλάβει τις μετοχές της Δ.ΕΠ.Α. Α.Ε. από το 
Ελληνικό Δημόσιο και να προβεί στις απαιτούμενες 
λογιστικές εγγραφές στα βιβλία της, για την απεικόνιση 
της μεταβίβασης. 

Άρθρο 13 

Κύρωση διατάξεων κοινής υπουργικής απόφασης 

Κυρούνται και αποκτούν ισχύ νόμου οι διατάξεις της 
παραγράφου 3 του άρθρου 12 της κοινής απόφασης 
60600/1993 (ΦΕΚ 280 Β71993) των Υπουργών Οικο¬ 
νομικών και Μεταφορών και Επικοινωνιών, που έχουν 
ως εξής: 

"Για κάθε παράβαση της παρούσας, ο οικείος νομάρ¬ 
χης, με απόφασή του, επιβάλλει μετά από ακρόαση του 
ενδιαφερομένου, ως διοικητική κύρωση, προκειμένου 
μεν για επιχειρήσεις χρηματική ποινή τριακοσίων χιλιά¬ 
δων (300.000) μέχρι τριών εκατομμυρίων (3.000.000) 
δραχμών και προαιρετική παύση λειτουργίας της επι¬ 
χείρησης μέχρι τρεις (3) μήνες, προκειμένου δε για 
ιδιώτες χρηματική ποινή πενήντα χιλιάδων (50.000) 
μέχρι τριακοσίων χιλιάδων (300.000) δραχμών. Ειδικά 
για το νομό Αττικής, οι παραπάνω διοικητικές κυρώσεις 
επιβάλλονται με απόφαση του Γενικού Γραμματέα Ε- 

πικοινωνιών. Κατά της απόφασης επιτρέπεται ενδικο- 
φανής προσφυγή εντός δεκαπέντε (15) ημερών, η 
άσκηση της οποίας ή η προθεσμία της οποίας δεν 
αναστέλλει την εκτέλεση της απόφασης. Σε περίπτωση 
υποτροπής, τα ως άνω ποσά διπλασιάζονται." 

Άρθρο 14 

Τροποποίηση διατάξεων του από 27-11/14-12-26 
προεδρικού διατάγματος όπως αυτές 
τροποποιήθηκαν με τις διατάξεις του 
ν. 1486/1984 (ΦΕΚ 161 Α') 

1. Η παράγραφος 2 του άρθρου 7 του προεδρικού 
διατάγματος της 27-11/14-12-26 "περί κωδικοποιήσεως 
των περί συστάσεως Τ.Ε.Ε. κειμένων διατάξεων", όπως 
τροποποιήθηκε με το άρθρο 7 του ν. 1486/1984, αντι¬ 
καθίσταται ως εξής: 

"2. Η Αντιπροσωπεία του Τ.Ε.Ε. αποτελείται: 

α) από 155 αιρετά μέλη, 

β) από τα μέλη των Επιστημονικών Επιτροπών των 
Ειδικοτήτων του άρθρου 10 και 

γ) από τα πρόσωπα που έχουν διατελέσει εκλεγμένοι 
Πρόεδροι και Α' Αντιπρόεδροι της Διοικούσας Επιτροπής 
του Τ.Ε.Ε. στις αμέσως δύο προηγούμενες θητείες. Τα 
πρόσωπα αυτά δεν μπορούν να είναι και υποψήφιοι για 
τις προηγούμενες α' και β' περιπτώσεις, αν μέχρι 'την 
τελευταία ημέρα της υποβολής υποψηφιότητας δεν 
παραιτήθηκαν της ιδιότητας του αριστείνδην". 

2. Το πρώτο εδάφιο της παρ. 4 του άρθρου 7 του 
ίδιου προεδρικού διατάγματος, όπως ισχύει, αντικαθί¬ 
σταται ως εξής: 

"Για την εφαρμογή της περίπτωσης γ’ της παρ. 2, 
εκλεγέντες θεωρούνται αυτοί που έχουν μείνει στο 
αξίωμα τουλάχιστον τα δύο τρίτα του χρόνου της 
θητείας". 

3. Το τρίτο εδάφιο της παρ. 2 του άρθρου 8 του 
ίδιου προεδρικού διατάγματος, όπως ισχύει, αντικαθί¬ 
σταται ως εξής: 

"Η εκλογή γίνεται με μυστική ψηφοφορία αφού εκλε¬ 
γούν από την Αντιπροσωπεία ως ψηφολέκτες δύο μέλη 
της. Για την εκλογή της Διοικούσας Επιτροπής κατα¬ 
τίθενται στον Πρόεδρο, ύστερα από πρόσκλησή του, 
τα ψηφοδέλτια των υποψηφίων που προτείνονται από 
πέντε τουλάχιστον παρόντα μέλη της Αντιπροσωπείας. 
Αφού λήξει η παράδοση των ψηφοδελτίων των υπο¬ 
ψηφίων, γίνεται η εκλογή με απλή αναλογική κατά 
ψηφοδέλτιο υποψηφίων. Μετά την εκλογή των μελών 
της Διοικούσας Επιτροπής, η Αντιπροσωπεία εκλέγει 
μεταξύ των μελών της Διοικούσας Επιτροπής, κατά 
σειρά, τον Πρόεδρο, τον Α' και Β' Αντιπρόεδρο, το 
Γενικό Γραμματέα και τον αναπληρωτή Γενικό Γραμ¬ 
ματέα, με μυστική ψηφοφορία. Για την εκλογή κάθε 
μέλους του Προεδρείου, κατατίθενται στον Πρόεδρο, 
ύστερα από πρόσκλησή του, υποψηφιότητες προτεινό- 
μενες από (10) τουλάχιστον μέλη. Αφού λήξει η υποβολή 
υποψηφιοτήτων, ανακοινώνονται οι υποψηφιότητες και 
ακολουθεί η ψηφοφορία. Τις θέσεις του Προεδρείου 
καταλαμβάνουν οι υποψήφιοι που συγκεντρώνουν ψή¬ 
φους περισσότερους από το μισό του όλου αριθμού 
των μελών της Αντιπροσωπείας. Αν κάποιος υποψήφιος 
δεν συγκεντρώνει την πλειοψηφία αυτή, η ψηφοφορία 
επαναλαμβάνεται με τους αυτούς ή νέους υποψήφιους, 
ακολουθεί ψηφοφορία και εκλέγονται για τις αντίστοιχες 


θέσεις οι υποψήφιοι που συγκέντρωσαν το μεγαλύτερο 
αριθμό ψήφων". 

4. Τα εδάφια πρώτο και τρίτο της παρ. 4 του άρθρου 
8 του ίδιου προεδρικού διατάγματος, όπως ισχύει, α¬ 
ντικαθίστανται αντίστοιχα ως εξής: 

"Ανάκληση της Διοικούσας Επιτροπής ή μέλους του 
Προεδρείου από τήν ιδιότητα που κατέχει σε αυτό, 
κατά τη διάρκεια της θητείας τους, μπορεί να αποφα- 
σισθεί από την Αντιπροσωπεία, αν συντρέχει σπουδαίος 
λόγος, με αίτηση, η οποία υποβάλλεται στον Πρόεδρο 
της Αντιπροσωπείας και υπογράφεται τουλάχιστον από 
το 1/3 των μελών της". 

"Η ανάκληση γίνεται δεκτή με πλειοψηφία του όλου 
αριθμού της Αντιπροσωπείας και επιπλέον για τα μέλη ' 
του Προεδρείου σε καμία περίπτωση, με λιγότερες 
ψήφους από αυτές που έλαβαν κατά την εκλογή". 

5. Το εδάφιο β' της παρ. 2 του άρθρου 12 του ίδιου 
προεδρικού διατάγματος, όπως ισχύει, καταργείται. 

6. Η παρ. 4 του άρθρου 12 του ίδιου προεδρικού 
διατάγματος, όπως ισχύει, αντικαθίσταται ως εξής: 

"4. Η Αντιπροσωπεία του Περιφερειακού Τμήματος 
στην πρώτη της συνεδρίαση εκλέγει από τα μέλη της 
πρώτα τον Πρόεδρο, Αντιπρόεδρο και Γ ενικό Γ ραμματέα 
της και μετά τα μέλη της Διοικούσας Επιτροπής, όπως 
ορίζεται στην παρ. 2 του άρθρου 13 του παρόντος". 

7. Το πρώτο εδάφιο 1 της παρ. 2 του άρθρου 13 του 
ίδιου προεδρικού διατάγματος, όπως ισχύει, αντικαθί¬ 
σταται ως εξής: 

"Η Διοικούσα Επιτροπή Περιφερειακού Τμήματος α- 
ποτελείται από τον Πρόεδρο, Αντιπρόεδρο και "Γενικό 
Γραμματέα, που αποτελούν το Προεδρείο και από έξι 
μέλη. Ειδικά για Περιφερειακά Τμήματα με περισσότερα 
από 4.000 μέλη ο αριθμός των μελών της Διοικούσας 
Επιτροπής ορίζεται σε οκτώ (8). Η εκλογή γίνεται με 
ανάλογη εφαρμογή των διατάξεων της παρ. 2 του 
άρθρου 8. Η εκλογή γίνεται στην πρώτη συνεδρίαση 
της Αντιπροσωπείας, που πραγματοποιείται πέντε (5) 
ημέρες μετά την εκλογή της, με φροντίδα του προη¬ 
γούμενου Προέδρου της Αντιπροσωπείας του Περιφε¬ 
ρειακού Τμήματος". 

8. Η παρ. 4 του άρθρου 13 του ίδιου προεδρικού 
διατάγματος, όπως ισχύει, αντικαθίσταται ως εξής: 

"4. Οι παράγραφοι 3, 4, 5, 6, 7, 8 και 9 του άρθρου 
8 έχουν ανάλογη εφαρμογή και για τη Διοικούσα Επι¬ 
τροπή Περιφερειακού Τμήματος. Ειδικά για την ανάκληση 
της Διοικούσας Επιτροπής ή μέλους αυτής ή μέλους 
του Προεδρείου, σύμφωνα με το πρώτο εδάφιο της 
παρ. 4 του άρθρου 8, απαιτείται πλειοψηφία του όλου 
αριθμού των μελών της Αντιπροσωπείας του Περιφε¬ 
ρειακού Τμήματος". 

9. Το πρώτο εδάφιο της παρ. 2 του άρθρου 14 του 
ίδιου προεδρικού διατάγματος, όπως ισχύει, αντικαθί¬ 
σταται ως εξής: 

"Η Νομαρχιακή Επιτροπή αποτελείται από πέντε (5) 
μέλη". 

10. Οι παράγραφοι 1 και 4 του άρθρου 16 του ίδιου 
προεδρικού διατάγματος, όπως ισχύει, αντικαθίστανται 
ως εξής: 

"1. Η εκλογή για την ανάδειξη των αιρετών μελών 
των οργάνων του Τ.Ε.Ε. διενεργείται εντός του μηνάς 
Μαρτίου, κάθε τρίτου έτους, σε μία ή δύο συνεχόμενες 
ημέρες, που καθορίζονται με απόφαση της Διοικούσας 
Επιτροπής του Τ.Ε.Ε., ταυτόχρονα στις έδρες όλων 

των νομαρχιών και των επαρχιών της Χώρας, κάθε δε 
μέλος μπορεί να ψηφίζει στον τόπο που βρίσκεται την 
ημέρα της εκλογής." 

"4. Ο Πρόεδρος, οι Αντιπρόεδροι, ο Γενικός Γραμ¬ 
ματέας, ο Αναπληρωτής Γενικός Γραμματέας και οι 
Σύμβουλοι της Διοικούσας Επιτροπής του Τ.Ε.Ε. και 
των Διοικουσών Επιτροπών των Περιφερειακών Τμη¬ 
μάτων δεν μπορούν να είναι υποψήφιοι για όργανα των 
διοικητικών συμβουλίων συλλόγων ειδικοτήτων ανάλο¬ 
γων με εκείνες των μελών του Τ.Ε.Ε. ή άλλων παρεμ¬ 
φερών συνδικαλιστικών οργανώσεων, αν δεν παραιτη¬ 
θούν από τη θέση τους μέχρι την τελευταία ημέρα 
υποβολής υποψηφιότητας. 

Μέλη των διοικητικών συμβουλίων των παραπάνω 
συλλόγων ή οργανώσεων δεν μπορούν να είναι υπο¬ 
ψήφιοι για μέλη της Διοικούσας Επιτροπής του Τ.Ε.Ε. 
και των Διοικουσών Επιτροπών των Περιφερειακών 
Τμημάτων, αν δεν παραιτηθούν από τις θέσεις τους 
μέχρι την τελευταία ημέρα υποβολής υποψηφιότητας". 

11. Με απόφαση του Υπουργού ΠΕ.ΧΩ.Δ.Ε., που 
δημοσιεύεται στην Εφημερίδα της Κυβερνήσεως", ρυθ¬ 
μίζονται όλα τα αναγκαία θέματα που προβλέπονται 
στο π.δ. 327/1987 (ΦΕΚ 151 Α'), όπως τροποποιήθηκε 
με το π.δ. 404/1990 (ΦΕΚ 159 Α') και άπτονται των 
τροποποιήσεων του άρθρου αυτού. 

Άρθρο 15 

Διαρρυθμίσεις ορισμένων διατάξεων των αποφάσεων 
Αναπληρωτή Υπουργού Οικονομικών αριθ. Δ 245/88 
και Δ 247/88, σε εκτέλεση της απόφασης του Δικα¬ 
στηρίου των Ευρωπαϊκών Κοινοτήτων της 2ας Αυ- 
γούστου 1093, στην υπόθεση 0-9/92 

1. Ορισμένες διατάξεις της κυρωθείσας με το ν. 
1839/1989 (ΦΕΚ 90 Α') απόφασης Αναπληρωτή Υπουρ¬ 
γού Οικονομικών αριθμ. Δ 245/88, σε ό,τι αφορά τις 
οριστικές εισαγωγές προσωπικών ειδών από άλλο κρά¬ 
τος μέλος της Κοινότητας, εφαρμόζονται, καθ' όλον 
το χρόνο ισχύος της Οδηγίας 83/183/ΕΟΚ (ΕΕ αριθ. 
I. 105/23.4.83), ως ακολούθως: 

α. Η φράση "ανά δωδεκάμηνο", που αναφέρεται στον 
τρίτο στίχο του στοιχείου (γ) της παραγράφου 1 του 
άρθρου 2 της Δ 245/88 ΑΥΟ, αντικαθίσταται από τη 
φράση "ανά ημερολογιακό έτος". 

β. Από την παράγραφο 1 του άρθρου 4 της Δ 245/88 
ΑΥΟ διαγράφεται η φράση "τουλάχιστον κατά τα τε¬ 
λευταία δύο (2) δωδεκάμηνα". 

γ. Στην παράγραφο 3 του άρθρου 29 της Δ 245/88 
ΑΥΟ, προστίθενται δεύτερο και τρίτο εδάφια: 

Όι ιδιώτες αποδεικνύουν με οποιονδήποτε τρόπο 
τον τόπο της συνήθους κατοικίας τους, ιδίως με το 
δελτίο ταυτότητάς τους ή με οποιοδήποτε άλλο έγκυρο 
έγγραφο, περιλαμβανομένου του πιστοποιητικού της 
παραγράφου 1 ή 2 του παρόντος άρθρου. 

Σε περίπτωση αμφιβολίας σχετικά με την απόδειξη 
της συνήθους κατοικίας που γίνεται σύμφωνα με το 
προηγούμενο εδάφιο, ή με σκοπό ορισμένους ειδικούς 


ελέγχους, οι αρμόδιες αρχές μπορούν να ζητούν κάθε 
συμπληρωματικό πληροφοριακό ή αποδεικτικό στοιχείο". 

2. Ορισμένες διατάξεις της κυρωθείσας με το ν. 
1839/1989 (ΦΕΚ 90 Α') απόφασης Αναπληρωτή Υπουρ¬ 
γού Οικονομικών αριθ. Δ 247/88, σε ό,τι αφορά τις 
προσωρινές εισαγωγές ορισμένων μεταφορικών μέσων 
ιδιωτικής χρήσης από άλλο κράτος μέλος της Κοινό¬ 
τητας, εφαρμόζονται, καθ' όλον το χρόνο ισχύος της 
Οδηγίας 83/182/ΕΟΚ (ΕΕ αριθ. I. 105/23.4.83), ως 
ακολούθως: 

α. Η φράση "ανά δωδεκάμηνο", που αναφέρεται μεταξύ 
του δεύτερου και τρίτου στίχου, του άρθρου 3 της Δ 
247/88 ΑΥΟ, αντικαθίσταται από τη φράση "ανά ημε¬ 
ρολογιακό έτος". 

β. Από το δεύτερο εδάφιο της παραγράφου 2 του 
άρθρου 8 της Δ 247/88 ΑΥΟ διαγράφεται η ακόλουθη 
φράση που αναφέρεται μεταξύ τέταρτου και πέμπτου 
στίχου: 

"το αργότερο εντός δέκα (10) ημερών, ανάλογα με 
την απόσταση ή την κατάσταση του οχήματος". 

γ. Στο άρθρο 15 της Δ 247/88 ΑΥΟ ήροστίθενται 
τρίτο και τέταρτο εδάφια: 

"Οι ιδιώτες αποδεικνύουν με οποιονδήποτε τρόπο 
τον τόπο της συνήθους κατοικίας τους, ιδίως με το 
δελτίο ταυτότητάς τους ή με οποιοδήποτε άλλο έγκυρο 
έγγραφο. 

Σε περίπτωση αμφιβολίας σχετικά με την απόδειξη 
της συνήθους κατοικίας, που γίνεται σύμφωνα με το 
προηγούμενο εδάφιο ή με σκοπό ορισμένους ειδικούς 
ελέγχους, οι αρμόδιες αρχές μπορούν να ζητούν κάθε 
συμπληρωματικό πληροφοριακό ή αποδεικτικό στοιχείο". 

Άρθρο 16 

Απαλλαγή απά τον Ειδικό Φόρο Κατανάλωσης 

Απαλλάσσονται από τον Ειδικό Φόρο Κατανάλωσης, 
καθώς και το εφάπαξ πρόσθετο ειδικό τέλος (Ε.Π.Ε.Τ.), 
τα αυτοκίνητα-οχήματα που παραλαμβάνονται από τις 
Ιερές Μονές του Αγίου Όρους, εφόσον έχει προηγηθεί 
έγκριση της Ιερός Κοινότητας. 

Στην περίπτωση αυτή, καθώς και στα αυτοκίνητα που 
παραλαμβάνονται από τους δήμους και τις κοινότητες 
βάσει των διατάξεων της παρ. 2 του άρθρου 6 του ν. 
3686/1957 (ΦΕΚ 64 Α'), όπως έχει αντικατασταθεί με 
το άρθρο 8 του α.ν. 36/1968 (ΦΕΚ 285 Α') δεν έχουν 
εφαρμογή οι διατάξεις της παρ. 2 του άρθρου 39 του 
ν. 1882/1990 (ΦΕΚ 43 Α'). 

Άρθρο 17 

Καταργούμενες διατάξεις και έναρξη ισχύος 

1. Από την 1.9.1993 καταργούνται οι διατάξεις του 
άρθρου 10 του ν. 2093/1992. 

2. Η παρ. 4 του άρθρου 32 του ν. 2162/1993 (ΦΕΚ 
120 Α') καταργείται από την έναρξη της ισχύος της 
(26.7.1993). 

3. Η ισχύς των διατάξεων αυτού του νόμου αρχίζει: 
α) Των παραγράφων 1,2 και 3 του άρθρου 2 από 1.9.1993. 
β) Των παραγράφων 6, 7 και 11 του άρθρου 2 και της παρα¬ 
γράφου 2 του άρθρου 3 από 1.1.1994. 
γ) Της παραγράφου 15 του άρθρου 2 από 17.8.1993. 
δ) Τ ων παραγράφων 1 και 2 του άρθρου 4 από 9.11.1993. 
ε) Της παραγράφου 3 του άρθρου 4 από 24.8.1993. 
στ) Των λοιπών διατάξεων από τη δημοσίευση του νόμου 
στην Εφημερίδα της Κυβερνήσεως, εκτός εάν ορίζεται δια¬ 
φορετικά από αυτές. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 8 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 


ΕΞΩΤΕΡΙΚΩΝ 

Κ. ΠΑΠΟΥΛΙΑΣ 

ΚΑΙ ΟΙΚΟΝΟΜΙΚΩΝ 

Γ. ΓΕΝΝΗΜΑΤΑΣ 

ΥΦ. ΥΓΕΙΑΣ, ΠΡΟΝΟΙΑΣ 

ΚΑΙ ΚΟΙΝ. ΑΣΦΑΛΙΣΕΩΝ 

Φ. ΙΩΑΝΝΙΔΗΣ 

ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 

ΔΗΜΟΣΙΑΣ ΤΑΞΗΣ 

ΣΤΥΛ.-ΑΓΓ. ΠΑΠΑΘΕΜΕΛΗΣ 

ΑΝΑΠΛ. ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

1. ΣΟΥΛΑΔΑΚΗΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ 

Κ. ΣΗΜΙΤΗΣ 

ΥΦΥΠ. ΕΜΠΟΡΙΟΥ 

Α. ΜΠΑΛΤΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1. ΧΑΡΑΛΑΜΠΟΥΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 8 Φεβρουάριου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΒ 

λειτουργούν καθημερινά από Θ.ΟΟ' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟ ΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 




Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» Β’ 

» 

30.000 

» 

1.500 

Υ) 

» 

» 

» Γ' 

» 

10.000 

» 

500 

δ) 

» 

» 

» Δ' 

» 

30.000 

» 

1.500 

ε) 

» 

» 

» Αναπτυξιακών Πράξεων 

» 

20.000 

» 

1.000 

στ) 

» 

» 

» Ν.Π.Δ.Δ. 

» 

10.000 

» 

500 

ζ) 

» 

» 

» ΠΑΡΑΡΤΗΜΑ 

» 

5.000 

/ » 

250 

η) 

» 

» 

» Δελτ. Εμη.8ί Βιομ. Ιδ. 

» 

10.000 

» 

500 

θ) 

» 

» 

» Αν. Ειδικού Δικαστηρίου 

» 

3.000 

» 

150 

ι) 

» 

» 

» Α.Ε. & Ε.Π.Ε. 

» 

200 000 

» 

10.000 

ια) 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















